Vyf sterf, 19 beseer op Limpopo paaie | Maroela Media
Die wrak van 'n motor wat betrokke was by 'n botsing buite Lephalale in Limpopo. Foto: SAPD
Lt.kol. Moatshe Ngoepe, woordvoerder van die polisie, het gesê die eerste botsing het op die R518 buite Lephalale (Ellisras) plaasgevind. "Een motor het na bewering 'n ander verbygesteek, maar het beheer verloor en met 'n ander motor gebots, wat daartoe gelei het dat nog twee voertuie in die botsing betrokke was," het hy gesê.
Twee mense is op slag dood en sewe ander het ernstige beserings opgedoen. Vier mense was ongedeerd.
In nog 'n botsing op die R40 in Phalaborwa, het 'n motor reg van voor teen 'n Toyota Quantum-voertuig gebots. "Drie vroue in die Quantum is op slag dood en 12 ander passasiers het ernstige beserings opgedoen. Hulle is na die Maphutha Malatji-hospitaal gehaas," het Ngoepe gesê.
Hy het gesê in beide gevalle word 'n saak van strafbare manslag ondersoek.
Is n Quantum bussie nie net n gekamoefleerde Taxi as ons nog die ou beskrywing van die betrokke voertuig gebruik nie of val die nuwe aanspreekvorm dalk sagter op die oor.
Jy steek verby en verloor beheer!? Dit dui onteenseglik op té hoë spoed en geen geduld. Pas jou spoed aan by die padomstandighede, dit kan mos nie so moeilik wees? Ook ek was 'n paar keer in 56 jaar agter die stuur aan die ontvangkant van byna tromop-botsings. Ek kon dit vermy slegs omdat ek ook van my kant 'n verantwoordelikheid het om nie soos 'n mal ding voort te jaag. Die K53 is NIE die gepaste opleiding vir bestuurslisensies want belangrike inligting/omstandighede ontbreek. Gelukkig het ek 'n pa gehad met verstand toe ek in 1960 my bestuurslisensie gekry het.… Lees meer »
Hoe gebeur dit dat al meer kop en kop botsings plaasvind ??
Hoe goed is die bestuurders se gesig ?? Kan hulle verder as 20 meeter voor hulle uit sien ?? Word die oë vir ver sien getoets ??
Is by die ongeluk verby. Daar is verby gesteek om n draai, Daar was ook n bmw betrokke maar ek sien dit nie op die foto nie,